hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy it en sl hy es en es en hy hy hy hy hy hy hy hy hy hy hy hy hy hy hy hy es en es en hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy
Գնաճ է նկատվում նաեւ ոչ պարենային ապրանքների շուկայում - Ազգ
Welcome! մուտք գործել Ձեր հաշիվը
Մոռացե՞լ եք Ձեր գաղտնաբառը։ Օգնություն
ա գաղտնաբառը կլինի էլեկտրոնային փոստով ձեզ.
Հայաստանում ոչ միայն սննդամթերքի, այլեւ ոչ պարենային ապրանքներիՙ հագուստի, կոշիկի, մաքրող միջոցների, ոսկու եւ բենզինի շուկայում է գնաճ նկատվում: Ըստ Ազգային վիճակագրական կոմիտեիՙ ոչ պարենային ապրանքների շուկայում անցյալ տարվա դեկտեմբերին նոյեմբերի համեմատ 2,3% գնաճ է նկատվել:
Նախորդ տարվա դեկտեմբերի 31-ից վեց ամսով արգելվում է Թուրքիայից Հայաստան ապրանքների ներմուծումը :
Միայն հագուստի շուկայում գրանցվել է 1,7% գնաճ, իսկ կոշիկը թանկացել է 0,8%-ով:
«Սպառողները ամեն մի ապրանք գնելիս մեզ են ամոթանք տալիս, թե գներն էլի ավելացրել ենք, մինչդեռ չգիտեն, որ այդ հարցում մենք այդքան էլ մեղք չունենք», ասաց վաճառողուհի 30-ամյա Նելլին:
Նույն պատկերն է նաեւ մաքրող, լվացող միջոցների շուկայում. այս ապրանքների մեծ մասը նույնպես ներկրվում էր Թուրքիայից: Ազգային վիճակագրական կոմիտեի փոխանցմամբ մաքրող, լվացող միջոցների շուկայում գնաճը կազմել է ՙ 1,2%:
Իսկ դեղագործական ապրանքները թանկացել են 3,2%-ով:
«Ունենք դեղորայքի տեսակներ, որոնք թանկացել են 20-ից 30 տոկոսով, կամ 200-ից 300 դրամով: Օրինակՙ «Ասկոֆեն-Պ» ցավազրկող դեղահաբերը նախկին 180 դրամից դարձել են 200 դրամ, «Նիպերտեն» արյան ճնշում կարգավորող դեղահաբերը 1150 դրամից դարձել են 1450 դրամ, իսկ «Մուլտիզան պրեգնա» վիտամինները նախկին 8640 դրամի փոխարեն դարձել են 9000 դրամ», ներկայացրեց «Իռեն-Էմմա» դեղատների ցանցի վաճառող 28-ամյա Գոհարը:
Նկատելի գնաճ է արձանագրվել նաեւ ոսկերչական զարդերի շուկայում: Պաշտոնապեսՙ ոսկյա զարդերը թանկացել ենՙ 7,5%-ով:
«Ոսկու գնի բարձրացումը կապված է դոլարի փոխարժեքի բարձրացմամբ: Եթե նախկինում 1 գրամանոց ոսկյա ականջօղերը վաճառում էի 15 հազար դրամով, ապա հիմա նույն ականջօղը վաճառում եմ 22 հազարով», մեր զրույցում ասաց «Ոսկու աշխարհ» ոսկերչական շուկայի վաճառող տիկին Մարինեն:
Հայաստանի վիճակագրական կոմիտեի տվյալներով, բենզինի եւ դիզելային վառելիքի գինը մեկ ամսում բարձրացել է 4,1 եւ 2,9 տոկոսով: Օրինակ, մայրաքաղաքի բենզալցակայաններում «ռեգյուլար» տեսակի բենզինի մեկ լիտրը վաճառվում է 370 դրամովՙ նախկին 320-ի փոխարեն, իսկ «պրեմիումի» մեկ լիտրըՙ 390 դրամով, նախկին 350 դրամի փոխարեն:
Բայց մյուս կողմից նվազել են բնակարանի նորոգման նյութերի, փոքր կենցաղային սարքերի, գորգերի եւ հատակի ծածկերի գներըՙ 0,1%-ով: Ստացվում է, որ քաղաքացիները բնակարանների նորոգման ծրագրերը որոշ ժամանակով հետաձգել են, այդ իսկ պատճառով, այս շուկայում ոչ միայն պահանջարկը, այլեւՙ գներն են նվազել:
Եվ այսպես կարելի է ասել, որ ըստ պաշտոնական տվյալների եւ վաճառողների հայտնած կարծիքների ոչ պարենային մթերքների գնաճը կապված է օբյեկտիվ գործոններովՙ Թուրքիայից ներկրման արգելքով եւ ՀՀ դրամի արժեզրկմամբ:
ՀԱՍՄԻԿ ՄԽԻԹԱՐՅԱՆ, ՀՊՄՀ կուլտուրայի ֆակուլտետ, Լրագրության բաժին, 3-րդ կուրս
Հաջորդ հոդվածըԲերման է ենթարկվել Էդգար Ղազարյանը
ՀԱՐԱԿԻՑ ՀՈԴՎԱԾՆԵՐԱՎԵԼԻ ՇԱՏ ՀԵՂԻՆԱԿԻ
Նորից քաղաքական կողմնորոշման հարցը
Պաշտոնական  Բեռլինն իր երկրում արտոնում է «Հայաստանն ահաբեկչական պետություն է» պաստառը
2022 ՏԱՐԵՇՐՋԱՆԻ ՏՈՔԹ. ՆՈՒՊԱՐ ՊԷՐՊԷՐԵԱՆ ՀԻՄՆԱԴՐԱՄԻ ԿՐԹԱԹՈՇԱԿԻ ՅԱՅՏԱՐԱՐՈՒԹԻՒՆ
2022 TCA Dr. Nubar Bereberian Trust Fund Awards
Ժամկետային զինծառայողը, կարծելով հակառակորդ է, կրակահերթ է արձակել ծառայակցի ուղղությամբ
Իշխան Թովմասյան - 01/10/2022
Խոշոր ավտովթար Գեղարքունիքի մարզում․ կա 5 վիրավոր
Իշխան Թովմասյան - 01/10/2022
33 տարիներ առաջ թեմի վերաբացմամբ կերտված հաղթանակները կրկին կվերադառնան՝ մեր հավատքի և հայրենիքի հանդեպ...
Նաիր Յան - 01/10/2022
Զինծառայողը, ոտնաձայն լսելով, կարծել է, թե թշնամին է, կրակահերթ է բացել ծառայակցի ուղղությամբ
Նաիր Յան - 01/10/2022
Քննարկվել է հայ-ադրբեջանական սահման ԵԱՀԿ ներկայացուցիչներ ուղարկելու հարցը
Նաիր Յան - 01/10/2022
Նա իր հարցազրույցով ապացուցեց, որ Արցախը ճանաչում է Ադրբեջանի կազմում. դավաճանական ինքնախոստովանություն էր
Իշխան Թովմասյան - 01/10/2022
Կոչ ենք անում դադարեցնել սննդի, հագուստի, տեխնիկական միջոցների հավաքագրումներն ու դրամահավաքները
Իշխան Թովմասյան - 01/10/2022
Նաիր Յան - 01/10/2022
"Վահան Թեքեյան" Սոցիալ-Մշակութային Հիմնադրամ
Բոլոր իրավունքները պաշտպանված են։
Կայքի նյութերը տարածելիս հղումը կայքին պարտադիր է։
կապվել մեզ հետ: info@azg.am
© AZG-2022։ Կայքը պատրաստել է Vavati Group ընկերությունը